[{"text_idx": "#000002", "text": "Mi fydd 'na barsel anarferol yn cyrraedd Ysgol Pencae,Llandaf ar 18 Ebrill. Does 'na ddim yn arbennig o gyffrous mewn pecyn o hadau meddech chi, ond mae hwn wedi teithio yr holl fordd o'r gofod!"}, {"text_idx": "#000004", "text": "Pan aeth y gofodwr Tim Peake i'r gofod mi aeth a hadau gyda fo ar yr Orsaf Ofod Ryngwladol cyn eu hanfon yn o\u0302l i'r ddaear."}, {"text_idx": "#000005", "text": "Bydd disgyblion mewn nifer o ysgolion, gan gynnwys Ysgol Pencae, yn tyfu'r hadau yn yr ysgol ochr yn ochr gyda phecyn o hadau sydd ddim wedi bod cweit mor bell."}, {"text_idx": "#000006", "text": "Fel rhan o astudiaethau gwyddonol yr ysgol mi ddaeth ymwelydd byd enwog i Bencae yn ddiweddar i geisio ysbrydoli'r gwyddonwyr ifanc. Un o edmygwyr mwyaf y cemegydd Syr John Meurig Thomas, yw Haf Hayes, sy'n dysgu gwyddoniaeth yn yr ysgol. Bu disgyblion Blwyddyn 5 yn dweud rhagor wrth Cymru Fyw am yr ymweliad."}, {"text_idx": "#000008", "text": "\"Fe fuom ni'n casglu gwybodaeth amdano ac yn ceisio darganfod pam fod ein hathrawes cynradd ni yn edmygu cemegydd o fri?"}, {"text_idx": "#000009", "text": "\"Ar o\u0302l trafod ac ymchwilio am amser, fe ddaeth yr ateb i ni'n glir fel cloch - mae Mrs Hayes wrth ei bo\u0302dd yn coginio ac mae Cemeg yn debyg iawn wrth gwrs i goginio wrth i chi gymysgu defnyddiau gyda'i gilydd i greu defnyddiau newydd."}, {"text_idx": "#000012", "text": "\"Cawsom sgwrs ddiddorol iawn ganddo: Dwedodd mae ei hoff offer gwyddonol yw'r meicrosgop drydanol er mwyn gallu gweld pethau'n fwy clir a manwl."}, {"text_idx": "#000013", "text": "\"Fe wnaeth e gyfadde pan roedd e'n n blentyn, nad oedd e yn ffan mawr o wyddoniaeth. Ro'dd e wrth ei fodd gyda rygbi, drama\u0302u a chanu. Adroddodd hanesion i ni hefyd am yr arbrofion gwyddonol perycla' a fu."}, {"text_idx": "#000016", "text": "Roedd hi felly yn fraint cael gwrando arno'n sgwrsio. Rydym yn falch iawn ei fod wedi taro i mewn. Dyna beth oedd diweddglo arbennig i'r Wythnos Wyddoniaeth.\""}, {"text_idx": "#000017", "text": "\"Diolch i bawb a fu'n helpu i drefnu Wythnos Wyddoniaeth fythgofiadwy y ni ym Mhencae eleni.\""}, {"text_idx": "#000019", "text": "Disgrifiad o\u2019r llun, A fydd na wyddonwyr byd enwog o Ysgol Pencae rhyw ddydd?"}, {"text_idx": "#000020", "text": "Prif StraeonMab, 2, yn sownd dramor wedi 'oedi cwmni yswiriant'Cyhoeddwyd16 awr yn o\u0302lMeddygon benywaidd wedi teimlo 'dan bwysau i gael rhyw'Cyhoeddwyd1 diwrnod yn o\u0302lPryder i ffermydd llaeth gyda diwedd cwmni cludoCyhoeddwyd13 awr yn o\u0302l"}, {"text_idx": "#000022", "text": "Meddygon benywaidd wedi teimlo 'dan bwysau i gael rhyw'"}, {"text_idx": "#000025", "text": "Ifan Phillips a'i bositifrwydd i'r dyfodol"}, {"text_idx": "#000029", "text": "Pa ochr i'r ffens? Portread artist dur o'r byd wedi Brexit"}, {"text_idx": "#000031", "text": "Lluniau: Gw\u0302yl Fwyd y Fenni"}, {"text_idx": "#000032", "text": "Ateb y Galw: Morgan Owen"}]